49. schôdza NR SR - 5.deň - A. dopoludnia
Dátum: 2026-04-21
Poslanec: Pollák, Peter (SLOVENSKO)
Druh vystúpenia: Vystúpenie v rozprave

95. Ďakujem pekne. Dámy a páni, občania Slovenskej republiky, je 12.41 h, utorok 21. 4., pracovný deň a v pléne Národnej rady sedia štyria koaliční poslanci zo sedemdesiatdeväť. Státisíce ľudí dnes pracuje, maká na zadky týchto koaličných politikov, ktorí opovrhujú ľuďmi na Slovensku pri zákone, o ktorom dnes rokujeme, ktorý sa týka pomoci rodinám. Tej pomoci, ktorú Matovič dal a títo poslanci zobrali svojím hlasovaním. A dnes, dnes rokujeme presne o tom, aby sme vrátili späť to, čo Matovič dal. Tu sedia štyria poslanci koaliční zo sedemdesiatdeväť. Takto opovrhujú občanmi Slovenskej republiky, ktorí dnes makajú a robia na ich zadky, tak ako ste počuli. Dobre už bolo. Dobre už bolo. A ja sa pýtam všetkých občanov Slovenskej republiky, nech povedia, nech povedia oni, lebo oni budú brať teraz tak, že nie sme objektívni, my opoziční poslanci, čo vám Fico za tých 16 rokov či 15 rokov vlády dal? Nech povedia jednu konkrétnu vec. Vlaky zadarmo? Pre koho? Aká to je pomoc? Vlak zadarmo. Čo ste konkrétne dali občanom Slovenskej republiky? Celé toto volebné obdobie je o tom, že berú všetko to, čo Matovič dal. Či to boli daňové bonusy, či to boli rodičovské dôchodky. A vy sa ešte viete pozrieť tým dôchodcom do očí? Vy ešte ich chcete oslovovať? Na MDŽ dávate toffifee? Ružu? Nebojte sa. Nebojte sa. Môžete tam mať pozvážené, áno, nejaké dôchodkyne, ale väčšina tých dôchodcov tam vonku vie, ako ste im ublížili. Rovnako tak vedia rodiny s deťmi, ako ste im vy ublížili, keď dnes musia vracať to, čo dostávali. Rodinné, rodinné bonusy, daňové bonusy musia vracať. Beriete im opäť z peňaženiek to, čo im patrilo. Toto vám ľudia nezabudnú. Dámy a páni, žijeme naozaj veľmi zlé časy. Za posledné roky, za posledných 100 rokov sa tu narodilo najmenej detí a môžeme doslova povedať, že národ nám pomaly vymiera. A všetkým politikom, ktorí dnes rozhodujú, by malo záležať na tom, aby sa tu rodili deti. Lenže táto vládna koalícia neurobila nič preto. Žiaden motivačný nejaký faktor, aby pomohli tým ľuďom, aby motivovali tých ľudí, aby prinášali na Slovensko deti. Štyria koaliční poslanci dnes pracujú. A keď dakto mi povie, že Rómovia nechcú pracovať, pozrite sa tam. Teraz kolegyňa iba vybehla Anežka Škopová. Všetci Rómovia sú v práci. Ale 79 koaličných poslancov tu nesedí. Sedia tu iba štyria. A rovnako tak platí aj pri tom zákone, ktorý pripravil Erik Tomáš, 17-tisíc žiadostí, dámy a páni, bolo odmietnutých samotnými zamestnávateľmi, nechceli zamestnať Rómov, ale radšej táto vládna koalícia urobila všetko pre to, aby sa tu čo najrýchlejšie udomácnili moslimovia z Uzbekistanu, aby zaplnili pracovné miesta. Tak radšej moslimovia z Uzbekistanu ako slovenskí Rómovia? Áno? Áno? A keď dnes prídete do osady, a keď sa ich opýtate aj na tie daňové bonusy, tak uvidíte, čo vám povedia, že to bolo motivačné, že všetci tí ľudia, ktorí pracovali načierno, sa domáhali toho, aby mohli pracovať na zmluvu, aby mohli dostávať aj oni tie daňové bonusy. Dnes nepracujú, prepúšťajú a prijímajú moslimov z Uzbekistanu, lebo váš predseda Fico tak povedal, 150-tisíc moslimov sem pustíme na Slovensko, zaberú pracovné miesta a toto je obrovská ale motivácia aj pre tých ostatných zamestnávateľov, ktorí dnes ešte zamestnávajú občanov Slovenskej republiky. A pre tých zamestnávateľov, samozrejme, že to je atraktívne, lebo tí moslimovia predstavujú lacnú pracovnú silu, ktorá nezohľadňuje cenu práce. Uvedomujete si, čo ste urobili? Uvedomujete si to? Do akých sračiek ste priniesli Slovensko? A vy dnes, keď máte možnosť rokovať o takýchto zákonoch, tak ste tu štyria?! Keď vás nie je do toho, aby ste prichádzali s takýmito návrhmi, ktoré budú pomáhať ľuďom na Slovensku, vy nie. Ak by sa to týkalo pomoci Tiborovi Gašparovi alebo Šutajovi Eštokovi, tak tam budete všetci a budete hlasovať za. Budete sa predbiehať ešte, kto aký pozmeňovák podá, aby sa pomohlo ešte tomu zločincovi, tomu zločincovi. Je toto normálne? A tam vonku máte viac ako milión ľudí v pásme chudoby, ktorí nemajú pomaly čo jesť. A vy tu budete nosiť moslimov z Uzbekistanu namiesto toho, aby ste tu zamestnávali chudobných Rómov, ktorých 17-tisíc žiadostí odmietli samotní zamestnávatelia skrz zákona, ktorý pripravil Erik Tomáš. A keď som mu o tom hovoril, dámy a páni, tak sa mi smial do očí. Nesmial sa mne, všetkým tým ľuďom vonku. A vy si myslíte, že Rómovia nechcú pracovať? Sedemnásťtisíc žiadostí bolo odmietnutých samotnými zamestnávateľmi. Čo s tým chcete robiť? Čo s tými 17-tisícmi ľuďmi, ktorí mohli pracovať, mohli odvádzať dane na vaše zadky? A vy tu sedíte štyria. Radšej moslimov z Uzbekistanu, tak? Tak? To sa nehanbíte? Tu už sú moslimovia z Uzbekistanu a je otázkou času, kedy ich tu bude naozaj 150-tisíc a ja som veľmi zvedavý, čo potom budete robiť. Čo potom budete robiť? Dobre už bolo, dobre už bolo za Matoviča. A všetci tí, ktorí rozprávali a kritizovali tu Matoviča za to, že tu schvaľovali sme 200 euro na dieťa, rodičovské dôchodky, tehotenské príspevky, všetky tie pomoci tým ľuďom a ľudia čakali od Fica, od Pellegriniho strašne veľa, lebo oni kritizovali. A ľudia, samozrejme, čakali, že oni prídu ešte s niečím lepším. A viete, s čím prišli? No že vám všetko pobrali, to, čo Matovič dal, všetko to, čo Matovič dal, Fico vzal. Toto je celá politika tohto volebného obdobia, keď nám tu vládne Fico s Pellegrinim, s Dankom a so Šutajom Eštokom. Žiaden návrh zákona, dámy a páni, od tejto vládnej koalície počas tohto volebného obdobia, ktorý by nejakým spôsobom vedel pomôcť aspoň úzkej skupine ľudí. Pardon, klamem, pomáha. Pomohli ste všetkým zločincom, vagabundom, extrémistom a obžalovaným podpredsedom parlamentu, ministrom vnútra a tak ďalej a tak ďalej. Týmto ste pomohli, vašim ľuďom. Vašim ľuďom. Ale čo tých viac ako milión ľudí tam vonku, ktorí sú v pásme chudoby, ktorí si nevedia naozaj poradiť? Celý internet, celý Facebook, sociálne siete sú o nejakých zbierkach, kde otec zháňa peniaze na jedlo pre svoje deti. Celý internet je o tom, o zbierkach, ako ľudia zháňajú peniaze na operácie pre svoje choré deti. A vy sa viete týmto ľuďom pozrieť do očí? Vy sa s tým nestretávate, dámy a páni z koalície? Keď tu dnes sedíte štyria, neverím tomu, že títo poslanci, títo politici budú hlasovať za takéto návrhy zákona, lebo nevedia prísť ani s takýmto návrhom zákona, ktorý by vedel pomôcť ľuďom na Slovensku. Ak by sa to týkalo ich pomoci, tak tam by si odprezentovali a odhlasovali za. Nemali sa k tomu za tieto dva roky, dva a pol roka počas tejto vlády, nebudú sa mať k tomu ani teraz. Ale ja som veľmi zvedavý naozaj, ako budete chodiť pomedzi tých ľudí počas voleb..., počas kampane a čo im budete hovoriť. Ľudia nie sú sprostí, ľudia veľmi dobre vedia, kto im šiahol do peňaženky, kto im odtiaľ pobral peniaze, kvôli komu nevedia dnes nakŕmiť svoje deti. Veľmi dobre vedia, že sú to poslanci a politici z vládnych strán - SMER, HLAS, SNS. Títo ľudia dnes ublížili celému Slovensku. Celému Slovensku ste ublížili. Pomohli ste iba sebe a pomáhate iba sebe. Môžete sa hanbiť. (Potlesk.)